《酬别盱眙杜舆》
宋代·贺铸

君希谢太傅，筑室卧东山。
应携玉人去，为问何时还。
扁舟欲之东，霜落江潮悭。
难从京口渡，且转广陵湾。
与君合复离，悦若愁梦间。
婴疾再寒暑，医师怜我顽。
颓龄未遽尽，解组誓投闲。
幽岩有芳桂，晚岁约同攀。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。